Rolf Biese

Rolf Vilhelm Emanuel Biese (14. helmikuuta 1918 – 3. helmikuuta 2000) oli suomalainen pöytätennispelaaja.

Biese voitti kymmenen pöytätenniksen Suomen mestaruutta: miesten kaksinpelissä vuosina 1945 ja 1949, miesten nelinpelissä vuosina 1941, 1947 ja 1948, sekanelinpelissä vuosina 1941 ja 1949 sekä joukkuekilpailussa vuosina 1941, 1946 ja 1948. Hän edusti huippuvuosinaan Bollkamraterna-seuraa ja myöhemmin Marudds Idrottskamrateria. Hän kilpaili seitsemässä maaottelussa ja Tukholman MM-kilpailuissa 1949. Vuosien 1954 ja 1955 MM-kilpailuissa hän oli Suomen maajoukkueen johtajana. Hän oli Suomen Pöytätennisliiton perustajajäsen ja toimi sen puheenjohtajana vuosina 1945–1946 ja 1947–1949. Liiton pää-äänenkannattajan, Smash-lehden päätoimittaja hän oli vuodesta 1949.

Tenniksessä Biese saavutti kaksi nuorten SM-pronssia kaksinpelissä ja aikuisten sarjassa yhden SM-pronssin nelinpelissä. Koulutukseltaan hän oli ekonomi ja toimi muun muassa Helsingin Kauppakamarin toimitusjohtajana.

Lähteet

Viitteet

Suomalaiset pöytätennispelaajat
Suomalaiset tennispelaajat
Suomalaiset järjestöjohtajat
Vuonna 1918 syntyneet
Vuonna 2000 kuolleet